# Canterburyi katedrális

### A Wikipédiából, a szabad lexikonból.

| Világörökség | m·v·sz

A canterburyi katedrális, a Szent Ágoston-apátság és a Szent Márton-templom
Kép:Canterbury Cathedral – Portal Nave Cross-spire.jpeg A Canterburyi katedrális oldalnézetből
Adatok
Ország | Egyesült Királyság
Típus | Kulturális helyszín
Felvétel éve: | 1988

A canterburyi katedrális Anglia egyik legrégebbi és leghíresebb keresztény központja, a canterbury-i anglikán püspökség székhelye. Amint azt Geoffrey Chaucer Canterburyi mesék című művéből (is) tudjuk, a katedrális megépítése óta fontos zarándokhely.

Mint építészeti műemlék, 1988 óta a kulturális Világörökség része, a Szent Ágoston-apátsággal és a Szent Márton-templommal együtt.

## [szerkesztés] Története

A katedrális első püspöke Canterburyi Szent Ágoston volt, akit I. Gergely pápa küldött Angliába 597-ben. Beda Venerabilis leírja, hogy a katedrálist Szent Ágoston alapította. A régészeti kutatások azt mutatták, hogy a főhajó alatt egy korábbi szász katedrális maradványai találhatóak, ami viszont egy római erődre épült.

A katedrális kapuja

740–760 között Cuthbert püspök egy újabb épületet emeltetett ugyanannak a tengelynek a mentén, a Keresztelő Szent Jánosról elnevezett keresztelő kápolnát. 941–958 között Oda püspök felújíttatta az épületet és jelentősen meghosszabbíttatta a hajót. Lyfing püspök (1013–1020) és Aethelnoth püspök (1020–1038) egy nyugati szárnnyal egészítették ki a katedrálist.

Lanfranc püspök (1070–1077), az első normann püspök újjáépíttette az angolszász templomot. Szent Anzelm kibővíttette a kolostort.

Thomas Becket képe a katedrális egyik ablakán

A katedrális történetének legsötétebb momentuma volt Thomas Becket meggyilkolása az egyik oltár előtt 1170. december 29-én. A gyilkosságot négy angol lovag követte el, (név szerínt Hugh de Moreville, Williem de Tracey, Reginald FitzUrse és Richard le Breton), állítólag II. Henrik parancsára. (Úgy tartják, hogy a király így kiáltott fel a lovagok előtt: "Hát nincs senki, aki megszabadítana ettől az alacsony-születésű paptól?!".)

Az 1174-es tűzvész után, amely elpusztította a keleti szárnyat, William of Sens újjáépítette kórust és később William the Englishman hozzátoldotta a Corona nevű szentélyt; itt őrizték Thomas Becket maradványait. Az építkezések fő anyagi forrása a Becket sírját látogató zarándokoktól származó bevétel volt. Thomas Chillenden prior alatt (1390–1410) a főhajót gótikus stílusban újjáépítették. Az utolsó nagyobb átalakítás a központi kis torony lebontása és újjáépítése volt, amely 1494-től 10 éven át tartott.

## [szerkesztés] Leírása

Alaprajz

A három részből álló főhajó késő gótikus stílusban épült a korábbi román stílusú templom alapjain. A főbejárat a délnyugati oldalon található. A bejárat feletti toronyban van a katedrális 14 harangból álló harangjátéka. Az északnyugati toronyban található a 3,1 tonnás Great Dunstan harang. A keresztelőmedence 1639-ből származik. Az északi falon van az orgona (1980). A nyugati ablakok a 12. századból származnak és 13 alakot ábrázolnak Jézus családfájából; itt van még 8 középkori király és a 12 apostol is.

A nyugati kriptát a 12. század elején építették. Itt még látható egy olyan fal is, amely az előző, 1077-ben épített templomból maradt fenn. Innen lehet bejutni a kincstárba is, ahol ezüst- és aranyneműket őriznek.

A keleti kripta szintén a korábbi román stílusú templomból maradt meg. Tomas Becket halála után itt őrizték földi maradványait. 1220-ban az ereklyéket kivették a sírból és ezidőtől kezdve a Szentháromság-kápolnában őrizték 1538-ig; ekkor VIII. Henrik parancsára megsemmisíttették.

A katedrális tornya a nagy harang nevét ("Bell Harry") viseli. A torony építését 1494-ben kezdték és 1504-ben fejezték be. Itt található azoknak a személyeknek a címere, akik hozzájárultak a torony építéséhez. Ezek közül a leghíresebbek John Morton bíboros és Thomas Goldstone apát.

Az 1174-es tűz után a kórust gótikus stílusban építették újjá. Gervasius szerzetes krónikája szerint összeült egy egyházi bizottság és különböző építőmestereket hívott meg; ezek azonban nem tudtak megegyezni egy közös javaslatban. Végül is a francia William of Sens megoldását fogadták el, aki magával hozta a korai francia gótika hatását. Ő azonban nem tudta befejezni a munkát, mivel előbb le kellett bontani a régi, tűzben károsodott kórus maradványait. 1178-ban leesett egy állványról és súlyosan megsérült. Egy ideig a betegágyából irányította az építési munkákat, majd visszatért Franciaországba, ahol 1180-ban meghalt. A kórust William "the Englishman" vezetésével fejezték be; ugyanekkor készült el a kórust lezáró kerek "Becket koronája" és a Szentháromság-kápolna.

A katedrális jellegzetessége a két kereszthajó egymástól eltérő különleges volta. A keleti kereszthajó a William of Sens és William "the Englishman" irányította átépítés következtében inkább véletlenszerűen keletkezett, amikor a korábbi kórust kelet felé meghosszabbították. A 12. századi üvegablakok az Ó- és Újszövetségből vett jeleneteket ábrázolnak.

További érdekesség az, hogy a katedrálisnak magyar kötődése is van: két ablak egy magyar művész, Bossányi Ervin által készült el.

## [szerkesztés] Itt vannak eltemetve

- Thomas Becket
- Edward, a fekete herceg
- IV. Henrik angol király és felesége, Navarrai Johanna

## [szerkesztés] Külső hivatkozások

- Canterbury Cathedral Online
- Képes körséta (angol)
- Harangtornyok

| Az Egyesült Királyság világörökségi helyszínei | m·v·sz

| természeti: | Óriások útja | Henderson-sziget | Gough-sziget | Dorset és Kelet-Devon tengerpartja

kulturális: | Durhami székesegyház és vár | Iron Bridge | Studley Királyi Park | Fountains-apátság | I. Edward király várai és városfalai Gwynedd grófságban | Blenheim-kastély | Bath | A Hadrianus-fal és a limes | Westminster-palota | Westminster-apátság | Szent Margit-templom | Londoni Tower | Canterburyi katedrális | Canterburyi Szent Ágoston-apátság | Canterburyi Szent Márton-templom | Edinburgh ó- és újvárosa | Maritime Greenwich | Orkney-szigetének neolitikus építményei | Blaenavon ipartörténeti műemlékei | St. George történelmi városa és erődítményei | Derwent Valley malmai | Saltaire ipari falu | New Lanark ipari mintatelepülés | Királyi Botanikus Kertek | Liverpool tengeri kereskedelmi városrészei

vegyes: | Saint Kilda-szigetcsoport

A lap eredeti címe "http://hu.wikipedia.org../../../c/a/n/Canterburyi_katedr%C3%A1lis.html"

Kategóriák: Kulturális világörökségi helyszínek | Az Egyesült Királyság világörökségi helyszínei | Templomok | Középkori építmények | Nagy-Britannia építményei

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- Deutsch
- Español
- Français
- עברית
- Italiano
- 日本語
- 한국어
- Nederlands
- ‪Norsk (bokmål)‬
- Svenska
- 中文